Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 614/12/5505	Liptovský Mikuláš, 22.1.2014
EEČ : 2-39-34-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 359,19 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: Svetielko nádeje OZ, Detská fakultná nemocnica s poliklinikou v B. Bystrici, Námestie L. Svobodu 4, 974 09   Banská Bystrica, číslo účtu 2620756262/1100 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovský Mikuláš pod spisovou značkou ORP-XXXXX.
S cieľom získať neoprávnený prospech v období od 1. 5. 2012 do 21. 7. 2012 v predajni Baťa Slovensko, a. s., v nákupnom centre Liptov v Liptovskom Mikuláši, na Kamennom poli 4449/3, v ktorej v tom čase pracovala ako zástupkyňa vedúcej predajne, vykonala fiktívne vrátenia tovaru objednaného prostredníctvom internetu od spoločnosti Baťa Slovensko, a. s., Bratislava, SNP č. 16, IČO: 34103015, naspäť na predajňu tým spôsobom, že vyhotovila na rôzne mená zákazníkov druhé výtlačky faktúr v počte 8 kusov, ku ktorým vystavila z pokladne doklady o vrátení položiek, na ktorých v hornej časti rukou napísala dôvod vrátenia tovaru a zákazníkov - XXXXX, XXXXX, XXXXX, XXXXX, XXXXX, XXXXX, XXXXX a XXXXX ich menom na uvedených dokladoch  sama podpísala, z pokladne vybranú hotovosť v zmysle týchto fiktívnych vrátení tovaru si ponechala pre vlastnú potrebu, čím spoločnosti Baťa Slovensko, a. s., Bratislava, SNP č. 16, IČO: 34103015, spôsobila škodu vo výške 359,19 €.

Odôvodnenie: 
	Poverený príslušník OO PZ v Liptovskom Mikuláši v konaní vedenom pod sp. zn. ORP-XXXXX zistil a preukázal, že obvinená XXXXX sa dopustila skutku, ako je uvedené vo výrokovej časti tohto uznesenia.
	Za prečin podvodu podľa § 221 ods. 1 Trestného zákona Trestný zákon umožňuje uložiť trest odňatia slobody až na 2 roky. 
	V rámci vykonaného mediačného konania na Okresnom súde Lipt. Mikuláš v konaní sp. zn. XXXXX bol medzi obvinenou a poškodenou stranou uzatvorený zmier, v rámci ktorého poškodená strana potvrdila náhradu spôsobenej škody.
	Obvinená na výzvu prokurátora zložila na všeobecne prospešné účely sumu 150,- €, ktorá bude poukázaná v pomere uvedenom vo výrokovej časti tohto uznesenia konkrétnym adresátom a táto suma je primeraná závažnosti spáchaného trestného činu a majetkovým pomerom obvinenej. 
	Obvinená a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaných prečinov, na mieru, akým bol dotknutý verejný záujem, na osobu obvinenej, jej osobné a majetkové pomery, som toho názoru, že takýto spôsob rozhodnutia je pre  obvinenú postačujúci a preto som rozhodol tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu ne je prípustná sťažnosť (§ 215 ods. 6 Tr. por.)

JUDr. Jozef Gondžur
prokurátor